### Beslutning

Sagens behandling blev udsat i byrådets møde den 28. april 2021.

**Budgetforslag fra SF**

Lasse Dahl har i flere år fået tilført færre midler, end der er behov for, samtidig med, at der er kommet flere borgere til området. Konsekvensen er en dalende kvalitet, som i høj grad påvirker trygheden, trivslen og livskvaliteten hos voksne borgere med handicap samt trivslen og fagligheden hos medarbejdere og ledere. Det bekræfter flere tilsyn på en række bosteder, hvor der er udstedt skærpede tilsyn, påbud mv.

Derfor mener SF, at der er stort behov for at begynde en genoprejsning af voksenhandicapområdet. SF vil prioritere, at genoprejsningen starter med bostederne. Her handler det i første omgang om, at få den basale drift til at fungere bedre med fokus på stabilitet, større faglighed og flere medarbejdere.

Flere uddannede pædagoger, flere medarbejdertimer og flere på fuld tid

Det første skidt er at styrke arbejdsmiljøet. Det er forudsætningen for at bostederne kan tiltrække og fastholde flere fagligt dygtige socialpædagoger. På nogle bosteder er der i dag over 50 procent medarbejdere, som har en kort eller en ikke-relevant uddannelse. Det skaber stor medarbejderudskiftning og uro på bostederne. Således er fastholdelse af medarbejdere og et godt arbejdsmiljø afgørende for høj faglig og dermed for borgernes trivsel.

For at ændre denne praksis forslår SF, at bostederne på kort sigt skal have ansat 60 procent (og på længere sigt en ambition om 80 procent) medarbejdere med en faglig relevant uddannelse. Derudover skal den store udskiftning af medarbejdere reduceres ved, at de socialpædagoger, der ønsker at komme på fuldtid, får mulighed for dette, som det i dag er muligt for medarbejderne i Sundhed og Omsorg.

Derudover forslår SF, at der generelt kommer en mærkbar forøgelse af medarbejdertimer, for at sikre en højere kvalitet i arbejdet.

Ledernes arbejdsvilkår skal forbedres

En bedre økonomi vil også styrke ledelsen på bostederne. Lederne er optaget af, hvordan de styrker den faglige udvikling. Men de oplever, at mængden af drifts- og administrationsopgaver i høj grad fjerner tid og fokus fra det faglige arbejde. Hertil fylder løbende besparelser en del af drifts- og administrationsarbejdet, som presser lederne yderligere i deres arbejde. Ledernes arbejdsvilkår betyder, at der i dag er en stor udskiftning af lederne på området, som giver videnstab og forstyrrelser for medarbejderne, der påvirker den daglige drift.

Derfor mener SF, at ledernes arbejdsvilkår skal styrkes. Det vil sikre et bedre samarbejde med medarbejdere og pårørende, og dermed styrke trivslen hos beboerne. SF forslår, at lederne, som tidligere, skal aflastes og understøttes i deres administrationsopgaver fra den centrale administration. Det vil frigive ressourcer til det vigtig faglig arbejde og dermed styrke bostederne.

Stillet af SF’s Byrådsgruppe

Ronnie Kjeldsen, Margit Jespersen, Mike Nilsson og Ditte Bach

### Sagens forløb

28-04-2021 Aarhus Byråd
Sagens behandling blev udsat i byrådets møde den 28. april 2021.
 12-05-2021 [adresse]
Beslutning ikke frigivet